Държавен вестник, бр. 12, 2021 г., стр. 47

БРОЙ  12	
Д Ъ Р Ж А В Е Н  В Е С Т Н И К 	
СТР.  47  
РЕШЕНИЕ
за прекратяване на пълномощията на народен 
представител
Народното събрание на основание чл. 72, 
ал. 1, т. 1 и ал. 2 от Конституцията на Репуб­
лика България
Р Е Ш И :
 Прекратява пълномощията на Валентин 
Алексиев Николов като народен представител 
от Двадесет и трети изборен район – София.
Решението е прието от 44-то Народно съб­
рание на 10 февруари 2021 г. и е подпечатано 
с официалния печат на Народното събрание.
Председател на Народното събрание:
Цвета Караянчева
848
ПРЕЗИДЕНТ  
НА РЕПУБЛИКАТА
УКАЗ № 41
На основание чл. 101, ал. 1 от Конституцията 
на Република България
П О С ТА Н О В Я В А М :
Връщам за ново обсъждане в Народното 
събрание Закона за допълнение на Наказателно-
процесуалния кодекс, приет от 44-то Народно 
събрание на 29 януари 2021 г.
Издаден в София на 10 февруари 2021 г.
Президент на Републиката: 
Румен Радев
Подпечатан с държавния печат.
Министър на правосъдието: 
Десислава Ахладова
МОТИВИ
за връщане за ново обсъждане в Народното 
събрание на Закона за допълнение на Нака-
зателно-процесуалния кодекс, приет от 44-то 
Народно събрание на 29.01.2021 г.
Уважаеми народни представители,
Законът за допълнение на Наказателно-
процесуалния кодекс (ЗД на НПК) въвежда 
нова длъжност в структурата на българската 
съдебна власт – „прокурор по разследването 
срещу главния прокурор или негов замест-
ник“. Според вносителите на законопроекта 
това е „единственият възможен вариант за 
осигуряване на независимо разследване“ по 
дела за престъпления, извършени от главния 
прокурор или негов заместник.
Споделям необходимостта от намиране на 
законодателно решение на проблема с липсата 
на ефективно разследване срещу действащ 
главен прокурор и други висши прокурори. 
Продължаващата неяснота по този въпрос 
уронва доверието на гражданите в национално-
то правосъдие, а в международен план доведе 
до ситуация, в която България се намира под 
безпрецедентно тройно външно наблюдение: 
от Европейската комисия по Механизма за 
сътрудничество и проверка и по новия ме-
ханизъм за наблюдение на върховенството 
на правото във всички държави – членки на 
Европейския съюз, както и от Комитета на 
министрите на Съвета на Европа, който упраж-
нява засилено наблюдение над изпълнението 
на решенията на Европейския съд по правата 
на човека по делата от групата „С. З. / Ко- 
леви срещу България“. Във връзка с това 
намирам за правилна оценката, изразена в 
становището на Висшия адвокатски съвет по 
законопроекта за допълнение на НПК (№ 054-
01-110 от 3.12.2020 г.), че „продължаването на 
това състояние е нетърпимо, защото уврежда 
трайно и непоправимо авторитета на страната“.
Отчитам като положително развитие обсто-
ятелството, че при обсъждане на законопро-
екта в Народното събрание беше изоставена 
идеята прокурорът по разследването срещу 
главния прокурор или негов заместник да 
бъде назначаван по решение на Прокурорската 
колегия на Висшия съдебен съвет (ВСС) и тази 
отговорност беше прехвърлена върху Пленума 
на ВСС. Това решение е несъмнено по-удачно, 
доколкото ограничава възможността действа-
щият главен прокурор да предопредели избора 
на прокурора, който ще води разследването 
срещу самия него.
Не мога обаче да пренебрегна факта, че 
по законопроекта вече бяха изразени кате-
горично отрицателни становища от ВСС, от 
Висшия адвокатски съвет и от самата проку-
ратура. Нито една от институциите, от които 
ще зависи практическото осъществяване на 
приетия на 29.01.2021 г. закон, не е съгласна с 
предложенията на народните представители. 
Изложените от Висшия адвокатски съвет и от 
прокуратурата основания за отрицателното им 
становище по законопроекта са съществени и 
засягат основната идея на приетия ЗД на НПК, 
включително и нейната целесъобразност.
Като споделям общото заключение от цити-
раните по-горе становища, излагам и следните 
мотиви, които сочат към необходимостта ЗД 
на НПК да бъде върнат за ново разглеждане 
в Народното събрание в неговата цялост:
1. Нарушаване на конституционния прин-
цип за независимост на прокурорите в рам-
ките на съдебната власт. Според чл. 117, ал. 2 
от КРБ „Съдебната власт е независима. При 
осъществяване на своите функции съдиите, 
съдебните заседатели, прокурорите и сле-
дователите се подчиняват само на закона.“ 
Според установените европейски стандарти 
независимостта на прокурорите е различна по 
своя обхват и съдържание от независимостта